Það er athyglisvert að tveir einstaklingar sem eru í forsvari fyrir sjávarútvegsfyrirtæki í Snæfellsbæ , eru með búsetu líka á höfuðborgarsvæðinu . Bæði Georg Andersen hjá Valafelli í Ólafsvík og Erla Kristinsdóttir hjá Sjávariðjunni aka reglulega milli Snæfellsness og höfuðborgarsvæðisins . Þau eiga það einnig sammerkt að aka um á Volkswagen Passat metanbílum og metanfyllingin dugir þeim fram og til baka og í smá snatt á Nesinu . Erla segir fyllinguna á bílinn kosta 3.130 krónur og það dugi henni til að fara fram og til baka milli Rifs og Hafnarfjarðar auk þess sem hún fari tvær ferðir á dag milli Rifs og Hellissands , þar sem hún á hús . Georg segir aldrei hafa komið til þess að hann hafi þurft að skipta yfir á bensín í sínum ferðum milli Mosfellsbæjar og Ólafsvíkur auk þess sem hann noti bílinn í snatt innanbæjar í Ólafsvík . Bæði spara þau umtalsverða peninga á þessu og eru auk þess umhverfisvæn með mengunarlausa bíla .